《松明石井》
明代·高魁

谪客寻幽到海瀛，寒泉因此却留名。泉深石罅潮难染，脉漱沧州味独清。

玉乳浮香涵露色，松风拂翠度书声。淡然会得眉山意，肯信随波混俗情。

作者简介：高魁，字斗仲。石城（今属广东廉江）人。尚节孙。明神宗万历四十年（一六一二）举人，明熹宗天启五年（一六二五）进士，任中书舍人。以屡疏时政忤权阉魏忠贤，遂谢病归。清光绪《高州府志》卷三七有传。